Paytextê Awusturya Vîyana de bi aktîvîteyêk şexsê şehîdanê çalakîyanê fedaîyan de şehîdî ameyî yadkerdene.
Aktîvîte de Ayten Behçete, Zulkuf Gezen, Medya Çinare, Zehra Saglame û Ûgûr Şakar ê ke semedê wedartişê tecrîdê serê Rayberê Şarê Kurdî Abdullah Ocalanî çalakîyê fedaîyî viraştî, Lorenzo Orset o ke Hemleya Xelisnayîşê Cizîrî de şehîd bibi,  û fermandarê MLKP’yî Bayram Namaz ( Baran Serhat) o ke Rojawan de ame qetilkerdene, ameyî yadkerdene. Reyna bi wesîleya Hewteyê Qehremanîye Fermanaro pîl Mahsûm Korkmaz ( Egîd) zî ame vîraderene. Qiseykerdişan ame vatene ke heta ke waştişê şehîdan bêro ca, do xeta Egîdan de xoverdayîş bêro domnayene.
